64. ΑΠΟΦΑΣΗ ΥΦΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ. 454.1/ΑΔ. 507637 Σ. 2985 της18/26 Σεπτεμβρίου 2001 (ΦΕΚ  Β΄1250) Ένταξη Εθελοντών Πενταετούς Υπηρεσίας στους Εθελοντές Μακράς Θητείας.   Έχοντας υπόψη: α. Το Ν.1513/1985, (ΦΕΚ 12 Α΄). β. Το άρθρο 13 παράγραφος 4 του Ν. 1848/1989, (ΦΕΚ 112 Α΄), όπως τροποποιήθηκε με την παράγραφο 4 του άρθρου 7 του Ν. 2913/2001, (ΦΕΚ 102 Α΄). γ. Τις διατάξεις του υπ' αριθμό 426/1984 Προεδρικού Διατάγματος (ΦΕΚ 150 Α΄), ιδία άρθρα 3 παράγραφος 1α, 4 παράγραφος 1ζ και 2δ. δ. Την υπ'αριθμό 200/3.9.2001 απόφαση του Ανώτατου Αεροπορικού Συμβουλίου/Ολομελείας. ε. Την υπ' αριθμό πρωτοκόλλου 59487/9.6.2000 κοινή απόφαση του Πρωθυπουργού και του Υπουργού Εθνικής Άμυνας «Ανάθεση αρμοδιοτήτων Υπουργού Εθνικής Άμυνας στον Υφυπουργό Εθνικής Άμυνας», (ΦΕΚ 679/ 2.6.2000 τεύχος Β΄). στ Το γεγονός ότι δεν προκαλείται οικονομική επιβάρυνση, αποφασίζουμε: Γενικά Άρθρ.1.-1. Δικαίωμα ένταξης στους Εθελοντές Μακράς Θητείας έχουν οι Εθελοντές Πενταετούς Υπηρεσίας, οι οποίοι με αναφορά τους θα δηλώσουν ότι επιθυμούν να ενταχθούν στην κατηγορία αυτή, είναι ικανοί πρώτης (Ι1) ή δεύ-τερης (Ι2) κατηγορίας σωματικής ικανότητος και κριθούν κατάλληλοι προς ένταξη από το Συμβούλιο Κρίσεων Υπαξιωματικών, κατά τα οριζόμενα στις επόμενες διατάξεις. 2. Εισηγητής στο ανωτέρω Συμβούλιο ορίζεται ανώτερος αξιωματικός ανεξαρτήτως ειδικότητος. Σελ. 1216,24 Τεύχος 1390 Σελ. 14 Διαδικασίες Άρθρ.2.-1. Οι Εθελοντές Πενταετούς Υπηρεσίας που συμπληρώνουν χρόνο πραγματικής στρα-τιωτικής υπηρεσίας τεσσάρων (4) ετών και οκτώ (8) μηνών υποβάλουν προς τη Μονάδα ή Υπηρεσία που υπηρετούν αναφορά, με την οποία δηλώνουν αν επιθυμούν με τη συμπλήρωση της ανειλημμένης υποχρέωσής τους να ενταχθούν στους Εθελοντές Μακράς Θητείας. 2. Για τους επιθυμούντες να ενταχθούν στους Εθελοντές Μακράς Θητείας η Μονάδα ενεργεί ως ακολούθως: α. Παραπέμπει αυτούς στην αρμόδια υγειονομική επιτροπή για κρίση της σωματικής τους ικανότητος, κατά τις διατάξεις των άρθρων 3 παράγραφος 1α και 4 παράγραφος 1ζ του Προεδρικού Διατάγματος 426/1984.  β. Συντάσσει για τους κριθέντες ως ικανούς πρώτης (Ι1) και δεύτερης (Ι2) κατηγορίας σωματικής ικανότητος έκτακτη Έκθεση Ικανότητος ή Σημείωμα Απόδοσης, τα οποία μαζί με την αναφορά επιθυμίας υποβάλλει απευθείας στο Γενικό Επιτελείο Αεροπορίας/Διεύθυνση Στρατιω-τικού Προσωπικού 3. Εθελοντές Πενταετούς Υπηρεσίας οι οποίοι δεν υπέβαλαν αναφορά ή δήλωσαν ότι δεν επιθυμούν να ενταχθούν στους Εθελοντές Μακράς Θητείας ή κρίθηκαν ικανοί κατηγορίας σωματικής ικανότητος τρίτης (Ι3), τετάρτης (Ι4) και πέμπτης (Ι5) απολύονται κατά τα προβλεπόμενα. 4. Η Διεύθυνση Στρατιωτικού Προσωπικού του Γενικού Επιτελείου Αεροπορίας είναι αρμόδια: α. Να συγκεντρώσει τα στοιχεία που απαιτούνται να τεθούν υπόψη του Συμβουλίου Κρίσεων Υπαξιωματικών. β. Να διαβιβάσει αυτά στη γραμματεία του Ανώτατου Αεροπορικού Συμβουλίου. γ. Να εκδώσει Απόφαση Υπουργού Εθνικής Άμυνας, με την οποία εντάσσονται στους Εθελοντές Μακράς Θητείας οι κριθέντες κατάλληλοι προς ένταξη. δ. Να διαβιβάσει προς τη Διεύθυνση Στρα-τολογίας του Γενικού Επιτελείου Αεροπορίας τα αναγκαιούντα στοιχεία προς έκδοση απόφασης με την οποία απολύονται οι κριθέντες ως ακατάλληλοι προς ένταξη. 36.Ξ.α.64 Μόνιμοι και Εθελοντές Οπλίτες και Ανθυπασπιστές Κριτήρια – Προϋποθέσεις Άρθρ.3.-1. Για τη διαμόρφωση της απόφασής του το Συμβούλιο Κρίσεων Υπαξιωματικών συνεκτιμά τα στοιχεία που τίθενται υπόψη του για κάθε κρινόμενο Εθελοντή Πενταετούς Υπηρεσίας, αξιολογεί και επιλέγει τους κατάλληλους προς ένταξη, κατά τα κριτήρια της παραγράφου 2 του παρόντος άρθρου, καταρτίζοντας: α. Πίνακα καταλλήλων προς ένταξη. β. Πίνακα ακαταλλήλων προς ένταξη. 2. Κατάλληλοι κρίνονται όσοι: α. Έχουν τα ουσιαστικά τους προσόντα σε βαθμό τουλάχιστον λίαν καλό. β. Έχουν αποφοιτήσει επιτυχώς από τα προβλεπόμενα σχολεία της ειδικότητός τους. γ. Δεν έχουν ελαττώματα από τα οριζόμενα στο νόμο περί ιεραρχίας και προαγωγών των μονίμων υπαξιωματικών. δ. Δεν έχουν τιμωρηθεί κατά τη διάρκεια της υπηρεσίας τους ως Εθελοντές Πενταετούς Υπηρεσίας με πειθαρχικές ποινές, για παραπτώματα που κατά την κρίση του Συμβουλίου επηρεάζουν δυσμενώς τα ηθικά και επαγγελματικά προσόντα, το κύρος και το στρατιωτικό πνεύμα. ε. Δε συντρέχουν στο πρόσωπό τους κωλύματα εξ εκείνων από ποινική καταδίκη, στερητική ή επικουρική δικαστική συμπαράσταση, όπως ισχύουν για την πρόσληψη Δημοσίων Υπαλλήλων. Για όσους εκκρεμεί σε βάρος τους οποιαδήποτε από τις ανωτέρω περιπτώσεις δύναται να αναστέλλεται η κρίση τους μέχρι την έκδοση αμετάκλητης δικαστικής απόφασης. Τελικές Διατάξεις Άρθρ.4.-1. Η ισχύς της απόφασης αυτής αρχίζει από την ημερομηνία δημοσίευσής της στην εφημερίδα της Κυβερνήσεως. 2. Η παρούσα απόφαση να δημοσιευτεί στην εφημερίδα της Κυβερνήσεως. 